Basa artifisial utawi basa damelan utawi basa kakonstruksi (ugi katelah conlang cekakan saking istilah Inggris: constructed language) déning para sutrisnanipun inggih punika satunggaling basa ingkang tetembungan kaliyan tata basanipun dipundamel déning satunggal  utawi sakempalan alit tiyang. Basa punika kosok wangsul saking basa alami (ing: natural language, Natlang) ingkang angévolusi kanthi alamiah saking satunggaling budaya. Sapérangan conlang dipundamel kanggé komunikasi manungsa (limrahipun kaginakaken minangka basa auksiliari internasional), sapérangan sanèsipun dipundamel kanggé karya fiksi utawi èksperimen, komunikasi winadi, utawi namung iseng kémawon.

"Basa kajangka" ingkang sami tegesipun kaliyan conlang punika kadhangkawis dipun-ginakaken kanggé ngarujuk dhumateng basa auksiliari internasional, lan déning tiyang ingkang nampik istilah "artifisial" dipunsèlèhaken ing basa piyambakipun. Upami, tiyang ingkang saged abasa Esperanto ngujaraken manawi "Esperanto inggih punika basa artifisal kados mobil punika jaran artifisal". Nanging, istilah basa kajangka punika awis dipun-ginakaken ing njawi kempalan Esperanto.

Rujukan 
 Alan Libert, A Priori Artificial Languages. Lincom Europa, Munich, 2000. ISBN 3-89586-667-9

Linguistik